text: পূর্ণিমা ইন্দ্রজিৎ (বিবাহ পূর্ব পূর্ণিমা মোহন) হলেন একজন ভারতীয় অভিনেত্রী, পোশাক নকশাকার, টেলিভিশন উপস্থাপক এবং টক শো উপস্থাপক, যিনি বেশ কয়েকটি মালয়ালম টেলিভিশন ধারাবাহিক এবং চলচ্চিত্রে অভিনয় করেছেন।
  
  পেশা 
  পূর্ণিমা ইন্দ্রজিৎ মডেল হিসাবে তাঁর কর্মজীবন শুরু করেছিলেন এবং তারপরে এশিয়ানেটে প্রচারিত সংগীতক্ষণ গণনা ভিত্তিক অনুষ্ঠান পেপসি টপ টেন-এ একজন উপস্থাপকের দায়িত্ব পালন করেছেন। অতঃপর তিনি উমাক্কুয়ি, স্ত্রী অরূ সান্ত্বনম, ভেনালমাঝা, নিজগ্লুকাল এবং কোলাঙ্গাল-এর মতো বেশ কয়েকটি জনপ্রিয় তামিল অনুষ্ঠানে কাজ করেছেন। টেলিভিশন অনুষ্ঠানে কাজ করার পাশাপাশি তিনি চলচ্চিত্র জগতেও কাজ করেছেন। তাঁর অভিনীত তামিল চলচ্চিত্রগুলোর মধ্যে মেঘমল্লার, ভাল্লিয়েত্তান এবং র‍্যান্ডম ভভম অন্যতম। মেঘমল্লার নামক তামিল চলচ্চিত্রে তিনি তাঁর অভিনয়ের জন্য "সেরা পার্শ্ব অভিনেত্রী" বিভাগে পুরস্কার লাভ করেছেন। 
  
  ২০০০-এর দশকের শেষের দিকে তিনি সান টিভিতে প্রচারিত টেলিভিশন অনুষ্ঠান মেগা স্বর্ণমাঝা-এ উপস্থাপনা করার মাধ্যমে একই সাথে উপস্থাপনায় এবং টেলিভিশন জগতে ফিরে আসেন। পরবর্তীতে তিনি কাধা ইথু ভারে, ইদাভেলায়িল, কুট্টুকালোদানো কালি এবং ম্যাড ফর ইচ আদার (২য় মরশুম)-এর (যেটি মাঝাভিল মনোরমা-এ প্রচার করা হয়েছিল) মতো জনপ্রিয় টেলিভিশন অনুষ্ঠানগুলোতে উপস্থাপনার দায়িত্ব পালন করেছেন। তিনি টেলিভিশন উপস্থাপনা করার পাশাপাশি বেশ কয়েকটি টেলিভিশন বিজ্ঞাপনে একজন মডেল হিসেবে উপস্থিত হয়েছেন। 
  
  তিনি একজন প্রতিভাবান নৃত্যশিল্পী হওয়ার পাশাপাশি বর্তমানে একজন পোশাক নকশাকার হিসেবেও কাজ করেন। তিনি কোচিতে "প্রাণাহ" নামে একটি বুটিক ঘর চালান। তিনি মাতৃভূমির পরিপূরক "চিত্রভূমি"-র জন্য "ইন স্টাইল" নামে একটি নিয়মিত কলাম লিখে থাকেন।
  
  ব্যক্তিগত জীবন 
  পূর্ণিমা ইন্দ্রজিৎ ভারতের কেরালায় স্থায়ীভাবে বসবাসরত একটি তামিল পরিবারে মোহন এবং শান্তির ঘরে জন্মগ্রহণ করেছেন। তাঁর মাতৃভাষা তামিল। তাঁর বাবা একজন আইনজীবী এবং মা একটি নাচের স্কুল পরিচালনা করেন। তাঁর প্রিয়া মোহন নামে একটি ছোট বোন রয়েছে, যিনি একজন অভিনেত্রী। 
  
  পূর্ণিমা জনপ্রিয় মালয়ালম অভিনেতা ইন্দ্রজিৎ সুকুমারনের সাথে বিবাহ বন্ধনে আবদ্ধ হয়েছেন। তাঁদের প্রার্থনা ও নক্ষত্র নামে দুইটি কন্যা রয়েছে। তিনি বিখ্যাত মালয়ালম অভিনেতা প্রয়াত সুকুমারন এবং অভিনেত্রী মল্লিকা সুকুমারনের পুত্রবধূ। মালয়ালম অভিনেতা পৃথ্বীরাজ সুকুমারন তাঁর দুলাভাই।
  
  পুরস্কার 
  ২০১০ সালে, কোলাঙ্গাল-এ তাঁর অভিনয়ের জন্য তিনি "সেরা পার্শ্ব অভিনেত্রী" বিভাগে সান কুদুম্বম পুরস্কার লাভ করেছেন। ২০২০ সালে, তিনি তাঁর কর্মকাণ্ডের জন্য অসামান্য মহিলা উদ্যোক্তা পুরস্কার লাভ করেছেন।
  
  তথ্যসূত্র
  
  বহিঃসংযোগ 
  
      
   এমএসআই-তে পূর্ণিমা মোহন 
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:তিরুবনন্তপুরমের অভিনেত্রী
title: পূর্ণিমা ইন্দ্রজিৎ